CELEX: 32016D2267
Language: el
Date: 2016-12-06 00:00:00
Title: Απόφαση (ΕΕ) 2016/2267 του Συμβουλίου, της 6ης Δεκεμβρίου 2016, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banc Ceannais na hÉireann / Central Bank of Ireland

16.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 342/32
            
         ΑΠΌΦΑΣΗ (ΕΕ) 2016/2267 ΤΟΥ ΣΥΜΒΟΥΛΊΟΥ
   της 6ης Δεκεμβρίου 2016
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banc Ceannais na hÉireann / Central Bank of Ireland
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας, της 28ης Οκτωβρίου 2016, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banc Ceannais na hÉireann/Central Bank of Ireland (ΕΚΤ/2016/29) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο.
            
         
               (2)
            
            
               Η θητεία των εξωτερικών ελεγκτών της Banc Ceannais na hÉireann / Central Bank of Ireland έληξε με το πέρας του ελέγχου για το οικονομικό έτος 2015. Είναι επομένως αναγκαίο να διοριστούν εξωτερικοί ελεγκτές από το οικονομικό έτος 2016.
            
         
               (3)
            
            
               Η Banc Ceannais na hÉireann / Central Bank of Ireland επέλεξε ως εξωτερικό της ελεγκτή την εταιρεία Mazars για τα οικονομικά έτη 2016 έως 2020.
            
         
               (4)
            
            
               Το διοικητικό συμβούλιο της ΕΚΤ συνέστησε τον διορισμό της εταιρείας Mazars ως εξωτερικού ελεγκτή της Banc Ceannais na hÉireann / Central Bank of Ireland για τα οικονομικά έτη 2016 έως 2020.
            
         
               (5)
            
            
               Κατόπιν συστάσεως του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 της απόφασης 1999/70/ΕΚ, η παράγραφος 5 αντικαθίσταται από το ακόλουθο κείμενο:
   
      «5.   Εγκρίνεται ο διορισμός της εταιρείας Mazars ως εξωτερικού ελεγκτή της Banc Ceannais na hÉireann / Central Bank of Ireland για τα οικονομικά έτη 2016 έως 2020.».
   
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Βρυξέλλες, 6 Δεκεμβρίου 2016.
      
         
            Για το Συμβούλιο
         
         
            Ο Πρόεδρος
         
         P. KAŽIMÍR
      
   
   
      (1)  ΕΕ C 413 της 10.11.2016, σ. 1.
   
      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).